OzLabs/hebrew-wiki-articles huggingface dataset:
סילדאביה

סילדאביה (בצרפתית: Syldavie) היא מדינה בדיונית ב"הרפתקאותיו של טינטין", סדרת ספרי הקומיקס של המאייר הבלגי ארז'ה (1907–1983). היא ממוקמת בבלקן והיא מצויה בסכסוך גבולות מתמיד עם המדינה הבדיונית השכנה בורודוריה. סילדאביה עומדת במרכז עלילת הספר "שרביטו של המלך אוטוקר" ומתוארת גם בספרים: "הטיסה לירח", "החוקרים על הירח", "פרשת קלקולוס" ו"כרישי הים האדום", ומוזכרת גם ב"טינטין והפיקורוס".

==גאוגרפיה==
לפי תיאורו של ארז'ה, שוכנת סילדביה במזרח אירופה ומשתרעת על פני שני עמקים גדולים: עמק הנהר ולדיר והעמק בו שוטף יובלו ומקורו של ולדיר, הנהר מולטוס. על מפגש הנהרות ולדיר ומולטוס, שוכנת בירת סילדביה, קלוב.

רמות סילדביה המתנשאות סביב לעמקי הנהרות מכוסות יערות ומוקפות בהרים מושלגים, הן עטויות כרי דשא למרעה ושדות דגן למאכל, ואדמותיהן עשירות במתכות. המדינה מתפרנסת גם מתיירות מרפא ורבים נוהרים למעיינות הגפרית החמים שנובעים במקומות רבים במדינה.

מנין תושבי קלוב, 122,000 איש, ואוכלוסיית סילדביה כולה 642,000 נפש.

==היסטוריה==
קורות ימיה המתועדים, בדיונית, של סילדאביה נפתחים בפלישה הסלאבית למדינה במאה השישית, עד אז היה חבל הארץ שבו שוכנת סילדביה מיושב בידי שבטים נוודים ממקור לא ידוע. במאה העשירית כבשו הטורקים את הארץ, גירשו את הסלאבים אל ההרים, והתיישבו באדמות המישור. הבירה הטורקית של סילדביה הייתה זילהרום, על מפגש הנהרות ולדיר ומולטוס.

ב-1127, מנהיג סלאבי של כוח פרטיזנים בלתי סדיר, בשם הונהי, פלש לסילדאביה מן ההרים וכבש כפר אחרי כפר מן הטורקים. חיל המצב הטורקי המקומי היה מנוון, מפקדיו בלתי כשירים, והטורקים יושבי הארץ נמלטו מפני חייליו של הונהי.

עם השלמת כיבוש הארץ וכינון ממלכת סילדביה, הוכתר הונהי כמלך הסילדבים בתואר "מוסקר הראשון" (מוסקר, מילולית: מלך אמיץ). אף הוא קבע את בירתו בזילהרום והחליף את שמה ל"קלוב" (הלחם של 'קלו' - חופש, ו'ווֹב' - עיר), "עיר החופש". הוא חי בשלום עם שכניו עד מותו ב-1168. אחריו מלך בנו, "מוסקר השני", שבשל אופיו חסר הכישרון להנהגה, התאפיינה תקופתו באנרכיה. התדרדרות השלטון בתקופתו הביאה לפלישת בורדוריה השכנה וכיבוש סילדאביה בשנת 1195.

רק כמאה שנה לאחר מכן, ב-1275, שחזר הברון אלמזוט את הפשיטה שביצע בשעתו מוסקר הראשון, הוא ירד לעמקי סילדאביה מן ההרים ובסדרת קרבות שנמשכה כחצי שנה, גירש את הבורדורים לשטח ארצם המקורית, וכונן את ממלכת סילדאביה מחדש. הוא הוכתר כ"אוטוקר הראשון" ב-1277, ואולם בשל הישענותו על ברונים אחרים בעת ההשתלטות על סילדאביה, נאלץ לחתום על מגילת זכויות שעיגנה את מעמדם בממלכה המתחדשת, ובכך נפתחה התקופה הפיאודלית של סילדאביה.

המלך המודרני הראשון ומי שאיחד את סילדאביה תחת ממלכה חזקה ואבסולוטית, היה אוטוקר הרביעי שהחל למלוך ב-1370. הוא שינה את חוקת הממלכה, ואכף את שליטתו באמצעות הצבא הגדול שהקים, על האצילים.

==קישורים חיצוניים==

==הערות שוליים==

קטגוריה:טינטין
קטגוריה:מקומות בדיוניים
פרס אריאל

אריאל (בספרדית: Ariel) הוא פרס האקדמיה המקסיקנית לקולנוע. הפרס מוענק מדי שנה מאז 1947. הפרס מכיר בהצטיינות בקולנוע מקסיקני, לרבות בתחומי המשחק, הבימוי והתסריטאות. פרס זה נחשב לפרס היוקרתי ביותר בתעשיית הקולנוע המקסיקני. בקולנוע, פרס זה נחשב המקבילה של מקסיקו לפרס האוסקר האמריקאי.

פסלון הפרס מעוצב בדמותו של אדם והוא עוצב על ידי הפסל איגנסיו אסונזולו. הפסלון המקורי נמצא בתוך Estudios Churubusco - אולפן קולנוע במקסיקו סיטי. המקור לשם "אריאל" הוא El Ariel - סדרת כתבים קצרים של הסופר האורוגוואני חוסה אנריקה רודו, ששימש השראה עבור דורות של צעירים באמריקה הלטינית בעשורים הראשונים של המאה העשרים.

==קישורים חיצוניים==
* 

==הערות שוליים==

אריאל
קטגוריה:קולנוע במקסיקו
הלנה, נסיכת ולדק ופירמונט (1899–1948)

הלנה, נסיכת ולדק ופירמונט (; 22 בדצמבר 1899 - 18 בפברואר 1948), הייתה בתו של פרידריך, נסיך ולדק ופירמונט ואשתו של ניקולאוס, נסיך הכתר של אולדנבורג.

== ביוגרפיה ==
הלנה נולדה ב-22 בדצמבר 1899 בארולזן לפרידריך, נסיך ולדק ופירמונט ובטילדיס, נסיכת שאומבורג-ליפה, בתם של וילהלם, נסיך שאומבורג-ליפה ובטילדיס, נסיכת אנהלט-דסאו, והייתה אחייניתם של אמה, נסיכת ולדק ופירמונט והלנה, נסיכת ולדק ופירמונט, ובת דודתם של וילהלמינה, מלכת הולנד וקרל אדוארד, דוכס סקסוניה-קובורג-גותה. ב-13 בנובמבר 1918 התפטר אביה מתפקידו, בעקבות המהפכה הגרמנית והתבוסה במלחמת העולם הראשונה.

ב-25 באוגוסט 1922 התחתנה הלנה עם ניקולאוס, נסיך הכתר של אולדנבורג, ממנו נולדו לה 9 ילדים. בשנת 1931 מת חמיה פרידריך אוגוסט השני, הדוכס הגדול של אולדנבורג, ובעלה הפך לראש בית אולדנבורג, וב-18 בפברואר 1948 מתה הלנה בראסטדה.

==משפחתה==
ב-25 באוגוסט 1922 התחתנה הלנה עם ניקולאוס, נסיך הכתר של אולדנבורג, ממנו נולדו לה 9 ילדים:
* אנטון גינטר, דוכס אולדנבורג (1923–2014)
* ריקסה, דוכסית אולדנבורג (1924–1939)
* פטר, דוכס אולדנבורג (1926–2016)
* איליקה, דוכסית אולדנבורג (1928–2016), התחתנה עם אמיך, נסיך ליינינגן השביעי
* אגילמאר, דוכס אולדנבורג (1934–2013)
* פרידריך אוגוסט, דוכס אולדנבורג (1936–2017), התחתן עם מארי ססיל, נסיכת פרוסיה
* אלטבורג, דוכסית אולדנבורג (נולדה ב-1938)
* הונו, דוכס אולדנבורג (נולד ב-1940)
* יוהאן, דוכס אולדנבורג (נולד ב-1940)

==אילן יוחסין==

== קישורים חיצוניים ==

* [http://www.thepeerage.com/p10371.htm#i103708 הלנה, נסיכת ולדק ופירמונט]

==הערות שוליים==

קטגוריה:נסיכות גרמניות

קטגוריה:גרמניות שנולדו ב-1899
קטגוריה:גרמנים שנולדו ב-1899
קטגוריה:נפטרות ב-1948
שברולט HHR

שברולט HHR (באנגלית: Chevrolet HHR) היא מכונית רטרו בתצורת סטיישן מתוצרת יצרנית הרכב האמריקאית שברולט שיוצרה בין השנים 2005 - 2011 במקסיקו.

"שברולט HHR" מוגדרת כמכונית קומפקטית.

סך הכול יוצרו 526,813 יחידות.

==תצורות==
* 5 דלתות - סטיישן
* 5 דלתות - מסחרית

===דגמים===
* "LS" (יוצר משנת הדגם 2006)
* "LT" (יוצר משנת הדגם 2006)
* "2LT" (יוצר משנת הדגם 2006)
* "SS" (יוצר משנת 2009)

==מכירות בארצות הברית==
* 41,011 יחידות (2005)
* 101,298 יחידות (2006)
* 105,175 יחידות (2007)
* 96,053 יחידות (2008)
* 70,842 יחידות (2009)
* 75,401 יחידות (2010)
* 37,012 יחידות (2011)
* 21 יחידות (2012)

== תמונות ==
<gallery mode="packed" heights="130">
קובץ:Bright Red Car On Display At New York International Auto Show.jpg | "שברולט HHR" - סטיישן 
קובץ:2006 Chevrolet HHR LT -- NHTSA.jpg | "שברולט HHR" - סטיישן 
קובץ:Reelfoot Natl Wildlife Refuge Obion County TN 2013-04-06 003.jpg | "שברולט HHR" - סטיישן 
קובץ: 2007 Chevrolet HHR 2.4 LT rear.jpg | "שברולט HHR" - סטיישן 
קובץ:Chevrolet - HHR.jpg | "שברולט HHR" - סטיישן 
קובץ:Chevrolet HHR panel rear -- 03-10-2010.jpg | "שברולט HHR" - מסחרית
קובץ:Chevrolet HHR Panel Van (2439527327).jpg | "שברולט HHR" - מסחרית 
קובץ:Chevrolet HHR Panel SS (8500579869).jpg | "שברולט HHR" - מסחרית 
קובץ:ChevroletHHRPanelVan.jpg | "שברולט HHR" - מסחרית 
</gallery>

==ראו גם==
* שברולט
* שברולט SSR

== קישורים חיצוניים ==

* 

==הערות שוליים==

קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-2005
קטגוריה:מכוניות אמריקאיות
HHR
קטגוריה:מכוניות רטרו
צינתוק

צילום מסך מתוך [[תוכנה לשליחת צינתוקים. בתוכנה זו נקרא הצינתוק "צילתוק".]]
טלפון נייד מקבל צינתוק
צִנְתּוּק או צִלְתּוּק (הלחם של "צלצול–ניתוק") הוא מושג עממי המתאר התקשרות טלפונית קצרה שלא על מנת להתחיל שיחה אלא לשם העברת נתון מספרי או כדי לפתות את מקבל הצינתוק להשיב שיחה למספר הטלפון ממנו הגיע הצינתוק.

לרוב מבוצע הצינתוק על ידי מערכת ממוחשבת, ומשמש לשליחה אוטומטית של נתון מספרי (בדרך כלל מספר טלפון) באמצעות זיהוי השיחה או לשם תזכורת.
השימוש בצינתוק כדי לשלוח מספר או התראה נפוץ במגזר החרדי, שבו רבים המשתמשים בטלפון כשר, שאינו מאפשר תקשורת נוספת מלבד שיחה.

==טכניקה==
מבחינה טכנית, בכל שיחת טלפון יכול הצד היוזם לקבוע איזה מספר יראה מקבל השיחה על צג מכשירו כזיהוי המתקשר. אלא שחברות התקשורת משדרות בדרך כלל את מספר הטלפון האמיתי של יוזם השיחה. במקרים מסוימים מאפשרות החברות ללקוח לשדר כל זיהוי שירצה. בכך מתאפשר ליצור מערכת אוטומטית היוזמת שיחות טלפון רבות ממספרים שונים.

==שימושים==
במערכות וואטסאפ-פון משתמשים בצינתוק על מנת להודיע לחברי קבוצה על הודעה חדשה שקיימת בקו המידע שהוקצה לקבוצה. קווי נייעס משתמשים בצינתוקים על מנת לפרסם את המספרים החדשים של הקו. מערכות שונות משתמשות בצינתוק לשליחת קוד לאימות מספר הטלפון של הלקוח כדי לוודא שלא התקשר מזיהוי מזויף , כמו כן ישנן מערכות המאפשרות חיפוש מספרי טלפון וקבלתם לצג המכשיר באמצעות צינתוק. בשנת 2018 פורסם על מנויים שקיבלו צינתוק ממספר בקידומת בינלאומית על מנת שישיבו שיחה למספר ויחויבו בסכומים גבוהים.

==ספאם==
השימוש בצינתוקים לפרסומת וכדומה גרם לא פעם להטרדת משתמשים רבים
ב-1 בדצמבר 2008 נכנס לתוקפו לפיו "לא ישגר מפרסם דבר פרסומת באמצעות פקסימיליה, מערכת חיוג אוטומטי, הודעה אלקטרונית או הודעת מסר קצר, בלא קבלת הסכמה מפורשת מראש של הנמען." מקבל צינתוק בניגוד לחוק יוכל לפנות לבית משפט, ובסמכות בית המשפט לקבוע פיצויים של עד 1,000 ש"ח לכל צינתוק, ללא הוכחת נזק, וכן להטיל קנס נוסף על השולח.

בשנת 2011 אישר בית המשפט המחוזי בתל אביב תובענה ייצוגית נגד חברות שהתקשרו לטלפון הסלולרי וניתקו, במטרה שהנמען יחזור אליהן וישמע פרסומת. בדיון אמרה השופטת: "צינתוק זה פרסום בכפייה".

בשנת 2018 אישרה הכנסת תיקון לחוק התקשורת (בזק ושידורים) האוסר לבצע שיחות צינתוק. דברי ההסבר להצעת החוק נימקו את הצורך בתיקון זה:
:
==ראו גם==
* רשימת תפוצה
* דיוור אוטומטי
* דואר זבל אלקטרוני

==הערות שוליים==

קטגוריה:טלפוניה בישראל
קטגוריה:ספאם
דייהו טוסקה

דייהו טוסקה (באנגלית: Daewoo Tosca) היא מכונית משפחתית גדולה מתוצרת יצרנית הרכב דייהו - Daewoo Motors אשר יוצרה בין השנים 2006–2011 בדרום קוריאה ובין השנים 2006–2013 בסין על ידי יצרנית הרכב הסינית "SAIC-GM" (שם מלא: "SAIC General Motors Corporation Limited").

בראש פרויקט הייצור עמדה חטיבת המכוניות שברולט, מבית ג'נרל מוטורס. דגמי "דייהו טוסקה" היו קרוים גם : Chevrolet Tosca, ו-Chevrolet Epica ונמכרו בישראל תחת מותג זה בשם "שברולט אפיקה". במקביל, דגמי "Holden" האוסטרלית (מבית ג'נרל מוטורס היו קרוים Holden Epica ושווקו באוסטרליה ובניו זילנד.

בסינגפור דגמי "שברולט אפיקה" משרתים כמוניות.

==מנועים==
* מנוע בנזין
* מנוע דיזל (טורבו)

==תאוצות==
* בין 0-100 קמ"ש ב 10.5 שניות (מנוע בנזין, 1,993 סמ"ק)
* בין 0-100 קמ"ש ב 9.9 שניות (מנוע בנזין, 2,492 סמ"ק)
* בין 0-100 קמ"ש ב 9.7 שניות (מנוע 1,991 סמ"ק, טורבו-דיזל)

== תמונות ==
<gallery mode="packed" heights="80">
קובץ:20100922 daewoo tosca 1.jpg | "דייהו טוסקה" 
קובץ:20100922 daewoo tosca 2.jpg | "דייהו טוסקה" 
קובץ:20101023 daewoo tosca 01.jpg | "דייהו טוסקה" 
קובץ:20101023 daewoo tosca 02.jpg | "דייהו טוסקה" 
קובץ:20100801 daewoo tosca 2.jpg | "דייהו טוסקה" 
</gallery>

<gallery mode="packed" heights="90">
קובץ:'04-'06 Chevrolet Epica.jpg | שברולט אפיקה
קובץ:Chevrolet Epica V200 rear China 2012-04-28.jpg | שברולט אפיקה
קובץ:Chevrolet Epica Taxi.jpg | שברולט אפיקה - מונית בסינגפור
קובץ:2011 Chevrolet Epica (V250) LT sedan, TransCab (2016-01-04) 01.jpg | שברולט אפיקה - מונית (TransCab) בסינגפור
קובץ:2011 Chevrolet Epica (V250) LT sedan, TransCab (2016-01-04) 02.jpg | שברולט אפיקה - מונית (TransCab) בסינגפור
</gallery>
<gallery mode="packed" heights="110">
קובץ:2007 Holden EP Epica CDX sedan 02.jpg | הולדן אפיקה - מבט לתא הנהג ולוח מחוונים
קובץ:2007 Holden EP Epica CDX sedan 01.jpg | הולדן אפיקה, שנת 2007 
קובץ:2008 Holden EP Epica (MY09) CDX sedan 06.jpg | הולדן אפיקה, דגם "CDX", שנת 2008 
קובץ:2008 Holden EP Epica (MY09) CDX sedan 04.jpg | הולדן אפיקה, דגם "CDX", שנת 2008 
קובץ:2008 Holden EP Epica (MY09) CDX sedan 05.jpg | הולדן אפיקה, דגם "CDX", שנת 2008 
</gallery>

==ראו גם==
* שברולט
* דייהו טיקו

== קישורים חיצוניים ==

* 
* 

==הערות שוליים==

טוסקה
קטגוריה:מכוניות משפחתיות גדולות
קטגוריה:מוניות
קטגוריה:דגמי מכוניות שהושקו ב-2006
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים בסין
קטגוריה:רכבי שברולט
הפארק הלאומי לוס אלרסס

הפארק הלאומי לוס אלרסס (בספרדית: Parque Nacional Los Alerces) הוא פארק לאומי השוכן השוכן בהרי האנדים, וממוקם בפרובינציית צ'ובוט בפטגוניה שבארגנטינה. צדו המערבי של הפארק גובל בצ'ילה. ב-2017 הפארק הוכרז כאתר מורשת עולמית של אונסק"ו.
== היסטוריה ==
בעבר היה אזור הפארק נתון לעידני קרח, שעיצבו את פני השטח שלו וגרמו ליצירתם של מורנות, קרקסים קרחוניים ואגמים צלולי מים. צמחיית הפארק היא בעיקר זו של יער גשם ממוזג, ובאזורים הגבוהים יותר היא מתחלפת בטונדרה אלפינית ככל שמתקרבים לפסגות האנדים. אחד המאפיינים הבולטים של הפארק הוא יערות הברוש הפטגוני, הנמצאים במצב שימור טוב. הקמת הפארק סייעה בשימור החלקים האחרונים של היער הפטגוני במצבם הקדום, והוא בית גידול למספר מינים בסיכון ופאונה ופלורה אנדמית.

הצמחייה בשמורה כוללת בעיקר את הברוש הפטגוני ומחטניים כמו אשור דרומי ו-Luma וצמחייה נמוכה כמו תות יין צ'יליאני ותורמוסים. מבין בעלי החיים בשמורה ישנם מיני עופות דורסים כמו קונדור האנדים הגדול וקרקרה דרומית, ציפורי שיר מקבוצת דמויי-טירן, תוכי נזירי, טוקואיים, חתול קודקוד, פודו דרומי, אייל אנדים צ'יליאני, לוטרה דרום-אמריקנית ופומות. באזור התפראו גם כמה מינים פולשים כמו יחמור, חזיר בר ואייל אדום.

== קישורים חיצוניים ==

* 
* [http://whc.unesco.org/en/list/1526 הפארק הלאומי לוס אלרסס] באתר אונסק"ו 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארגנטינה: פארקים לאומיים
קטגוריה:צ'ובוט
וולוו P1900

וולוו P1900 (בשוודית: Volvo P1900) היא מכונית ספורט בתצורת רודסטר, קבריולה, מתוצרת יצרנית הרכב השוודית וולוו אשר יוצרה בין השנים 1956–1957.

סך הכול יוצרו 68 יחידות.

הרעיון המקורי היה לייעד את המכונית לייצוא בלבד. זאת בשל המחשבה שמכונית קבריולה אינה מתאימה לאקלים השוודי. ובכל זאת, מרבית המכוניות נמכרו בשוק המקומי של שוודיה.

==מפרט טכני ונתונים==
* גוף דגם ה-"וולוו P1900" בנוי מ-פיברגלס
* 2 נוסעים
* מנוע 1.4 ליטר
* 2 דלתות
* מנוע קדמי
* הנעה אחורית
* בלמים: הידראולים, תופים על כל הגלגלים

== תמונות ==
<gallery mode="packed" heights="110">
קובץ:Volvo P1900 Sports (4950915407).jpg | "וולוו P1900"
קובץ:Volvo P1900 (5747775126).jpg | "וולוו P1900"
קובץ:Volvo P1900 1956 4.jpg | "וולוו P1900", שנת 1956
קובץ:Volvo P1900 (6063544930).jpg | "וולוו P1900"
קובץ:P1900 (3884812718).jpg | "וולוו P1900"
קובץ:Volvo P1900 Sports (4980497492).jpg | "וולוו P1900"
קובץ:1957 Volvo P1900 convertible (7563604472).jpg | "וולוו P1900", שנת 1957 - מבט לתא הנהג ולוח מחוונים
קובץ:Volvo P1900 1956 2.jpg | "וולוו P1900", שנת 1956
קובץ:Volvo P1900 (3887062643).jpg | "וולוו P1900"
קובץ:Volvo P1900 (4696412545).jpg | "וולוו P1900" - מבט לתא הנהג
קובץ:P1900en.jpg | "וולוו P1900" - מבט למנוע 1.4 ליטר
</gallery>

==ראו גם==
* וולוו
* וולוו 1800 p
== קישורים חיצוניים ==

* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:מכוניות עשויות פיברגלס
P1900
קטגוריה:דגמי מכוניות שהושקו ב-1956
קטגוריה:מכוניות שוודיות
כרישועל שיטן

כְּרִישׁוּעָל שַׁיְטָן (שם מדעי: Alopias pelagicus) הוא מין כריש ממשפחת הכרישועליים המצוי בים הפתוח לאורך האוקיינוס השקט והאוקיינוס ההודי באזורים טרופיים וסובטרופיים. לעיתים רחוקות הוא נמצא סמוך לחופים. עקב כך הוא קיבל את שמו.

כריש זה הוא הקטן בבני משפחתו אך עדיין מגיע לאורך ממוצע של 3 מטר ולמשקל 70 קילוגרם. האורך המרבי של זכרים הגיע לאורך 3.5 מ' ושל נקבות ל-3.8 מ' והמשקל המרבי מגיע ל-88 ק"ג. לכריש זה גוף גדול וזרים בצבע כחול-כהה ועם בטן בהירה, המזכיר את גופו של עמלץ כחול אך הוא בעל סנפירים רחבים ומחודדים, וחוטם חד וקצר. בניגוד לעמלץ הכחול, לכריש זה אין שיניים הבולטות החוצה, פיו סגור רוב זמנו והוא בעל זנב גבוה מאוד ומחודד, מה שעוזר לו להרוג את טרפו. הכריש משריץ צאצאים חיים.

הכריש שוחה לאורך האוקיינוסים וניזון מלהקות דגים קטנים יותר, אותם הוא הורג בעזרת שחייה מהירה ופגיעה בהם עם הזנב הגבוה, אך לעיתים הוא נתפס ברשתות גדולות בשל התנהגות זו. מבדיקת קיבתו נראה שהוא ניזון בעיקר מסטומיי תהומות, ברקודות וגמפיליים החיים באזור הדמדומים.

== גלריה ==
<gallery>
קובץ:Thresher Shark at Monad Shoal.png
קובץ:Alopias pelagicus.jpg
קובץ:Thresher.jpg
</gallery>

==קישורים חיצוניים==

== הערות שוליים ==

קטגוריה:כרישועליים
קטגוריה:בעלי חיים שתוארו ב-1935
כרישועל גדול-עין

כְּרִישׁוּעָל גְּדוֹל-עַיִן (שם מדעי: Alopias superciliosus). הוא מין של כריש ממשפחת הכרישועליים המצוי בסכנת הכחדה עקב דיג למטרות שימוש בעורו ובכבד שלו, אף שבשרו לא נחשב לטעים.
== מאפיינים ==
כרישועל גדול-עין חי בטבע בכל האוקיינוסים אך אינו נפוץ מאוד ומצוי הרחק מהחופים בים הפתוח באזורים הטרופיים והממוזגים והוא נע מעומק של 300–500 מטר עד לפני המים לעיתים קרובות.

כריש זה הוא סגול כהה עד חום-סגול והבטן בהירה ולאחר המוות צבעו הופך לאפור עד אפור כהה. אורכו הממוצע 3.3-4 מטר ומשקלו הממוצע 160 ק"ג. הפרט הגדול ביותר שנתפס ליד ניו זילנד הגיע לאורך 4.6 מטר ושקל מעל 360 ק"ג. הכריש בעל זנב גבוה דמוי-חרמש וגוף גדול וזרים עם סנפירים ארוכים וראש קצר. ארובות עינינו של כריש זה גדולות ביותר ועוזרות לו לראות בחשיכה. בתוך פיו טור של שיניים חדות.

הכריש מותאם לציד של להקות דגים קטנים כמו מקרל, הרינג, בקליים ושיבוטיים, מפרשניים קטנים, אלפיזאוריים וכן דיונונים שונים. הכריש פוצע את טרפו באמצעות זנבו דמוי החרמש ואז חוטף עם פיו את הטרף.

הוא עצמו עלול להיטרף בידי כרישים גדולים ובידי האורקה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1841
קטגוריה:טקסונים שתוארו בידי ריצ'רד תומאס לואו
קטגוריה:כרישועליים
אלומות בית השקעות

אלומות היה בית השקעות שנוסד בשנת 1997 ובאוגוסט 2018 נוהלו בו כ-9 מיליארד ש"ח בנכסים פיננסים, עבור למעלה מ-700 לקוחות. אלה כללו לקוחות פרטיים, חברות (ציבוריות ופרטיות), אגודות שיתופיות, קיבוצים ומושבים. בית ההשקעות נמצא בבעלות של כ-250 קיבוצים ואגודות שיתופיות של מושבים בארץ והוא "חברה אחות" של חברת ביטוח חקלאי אגודה שיתופית מרכזית בע"מ. חברת אלומות הייתה חברה ציבורית שמניותיה נסחרו בבורסה לניירות ערך בתל אביב.

במאי 2011 הפכה אלומות לחברה פרטית בבעלות מלאה של 250 קיבוצים ומושבים. לחברה מגוון פעילויות רחב בשוק ההון, באמצעות חברות בנות. בחודש ינואר 2020 נמכרה החברה לחברת הפניקס, ובהתאם לכך חברת קרנות הנאמנות של אלומות מוזגה לחברת קסם וחברת ניהול התיקים של אלומות מוזגה לחברת אקסלנס, חברות שבבעלות חברת הפניקס.

==שירותים ומוצרים==
ניהול תיקי השקעות, ניהול קרנות נאמנות, ניהול עושר משפחתי והשקעות אלטרנטיביות. כמו כן, לבית ההשקעות פעילות טכנולוגית באמצעות חברת הבת אלומות הון ליין בע"מ אשר מפתחת מערכות טכנולוגיות הנותנות מענה לשוק ההון. ביולי 2018 רכש אלומות את פעילות ניהול ההשקעות בקרנות הנאמנות של בית ההשקעות תלתן ומיזג אותה לפעילות ניהול ההשקעות שלו.

מנכ"ל בית ההשקעות היה קובי נימקובסקי. יו"ר בית ההשקעות היה קובי נבון.

==קישורים חיצוניים==
*

==הערות שוליים==

קטגוריה:בתי השקעות ישראלים
קטגוריה:ישראל: חברות שהוקמו ב-1997
וולוו ÖV4

וולוו ÖV4 (בשוודית: Volvo ÖV 4) היא סדרת המכוניות הראשונה בסגנון "טורפדו" ("Torpedo (automobile" ) שייצרה יצרנית מכוניות היוקרה השוודית וולוו, ואשר הושקה ב-14 באפריל 1927.

==מפרט טכני ונתונים==
* מ-1927 עד 1929 ייצרה "וולוו" 996 מכוניות מדגם "וולוו ÖV4"

* "וולוו ÖV4" בתרגום לעברית: "עגלה פתוחה - 4 צילינדרים", "Öppen Vagn 4 cylindrar"

* דגמי "וולוו ÖV4" היו מכוניות בתצורת קבריולה

* מערכת ההיגוי - מוקמה משמאל

* שמשת חלון קדמי (אורכי) בלבד

* גלגל רזרבי - מוקם מאחור

* על העיצוב הטכני היה אחראי המהנדס גוסטב לרסון (ממייסדי וולוו).

* סדרת "וולוו ÖV4" הוחלפה על ידי הדגם "וולוו "PV651" באפריל, שנת 1929.

== תמונות ==
<gallery mode="packed" heights="100">
קובץ:Volvo ÖV4 vr black TCE.jpg | "וולוו ÖV4" 
קובץ:Svedinos 06 - Volvo.jpg | "וולוו ÖV4" 
קובץ:OV4 1.JPG | "וולוו ÖV4" 
קובץ:OV4 2.JPG | "וולוו ÖV4" 
קובץ:Volvojakob.jpg | "וולוו ÖV4"
קובץ:Volvo OV4 Touring 1927.jpg | "וולוו ÖV4", שנת 1927 
קובץ:1928 Volvo ÖV4 Touring, front left.jpg | "וולוו ÖV4", שנת 1928 
קובץ:Volvofront.jpg | לוגו "וולוו" על חזית דגם "וולוו ÖV4" 
</gallery>

==ראו גם==
* וולוו
* וולוו PV650
* וולוו 1800 p
== קישורים חיצוניים ==

==הערות שוליים==

קטגוריה:מכוניות קבריולה
ÖV4
קטגוריה:דגמי מכוניות שהושקו ב-1927
קטגוריה:מכוניות שוודיות
כריש תניני

כריש תניני (שם מדעי: Pseudocarcharias kamoharai) הוא מין כריש יחיד במשפחתו מהסדרה דמויי עמלץ החי ברחבי האוקיינוסים הטרופיים והוא צולל עד לעומק 600 מטר והוא עולה בלילות לפני המים בחיפוש מזון. מקור השם הוא מיפנית בה הוא קרוי: (水鰐 ("תנין מים"), עקב שיניו הגדולות ועקב הרגלו לעוט ולנסות לנשוך את הדייגים שתפסו אותו.
== מאפיינים ==
כריש זה הוא החבר הקטן ביותר בסדרתו והוא מגיע לאורך מרבי של 1.1 מטר ושוקל 4-6 קילוגרם. הוא בעל גוף מוארך בצבע חום כהה ומעט שחור בגב ובכיפת הראש. הכריש בהיר מלמטה והוא בעל סנפירים קצרים וראש קצר בעל עיניים גדולות המותאמות לראייה בחושך ושיניים דמויות סכינים וגדולות ביותר ביחס לכריש הבולטות מבין לסתותיו. לכריש 5 חריצי זימים ארוכים וזנב קטן. הכריש ממליט צאצאים חיים, בדרך כלל ארבעה.

מזונו של הכריש הוא דגי גרם שוכני מצולות כמו גונוסטומטיים ואורנוניים וגם חסילונים ודיונונים. הוא עצמו נטרף בידי כרישים גדולים יותר.

הכריש קטן מכדי לטרוף אנשים, אך הוא פוגע בכבלים תת-ימיים לעיתים. לעיתים הכריש נתפס במכמורות או נידוג בשביל בשר עבור דגי טונה ומפרשניים. ככל הנראה אוכלוסייתו ירדה בטבע עקב הדיג.

==קישורים חיצוניים==

== הערות שוליים ==

קטגוריה:דמויי עמלץ
קטגוריה:מינים יחידים במשפחתם
קטגוריה:דגי סחוס יחידים בסוגם
גביע העולם למועדונים 2018

גביע העולם למועדונים 2018 נערך באיחוד האמירויות הערביות מ-12 בדצמבר עד 22 בדצמבר, והוא גביע העולם למועדוני כדורגל ה-15 במספר. בטורניר זכתה הקבוצה הספרדית ריאל מדריד נציגת אופ"א אשר גברה במשחק הגמר על אל-עין מאיחוד האמירויות הערביות. הייתה זו הזכייה השביעית של מועדון ספרדי בטורניר.

== הצעות לאירוח הטורניר ==

תהליך הגשת ההצעות לאירוח הטורניר החל בפברואר 2014 בה הוחלט שכל שנתיים יערך הטורניר במקום אחר לאחר שבשנים 2015–2016 נערך ביפן.

המדינות הבאות הגישו הצעות לארח את הטורניר:
* ברזיל
* הודו (ביטלה את הצעתה בנובמבר 2014)
* יפן
* איחוד האמירויות הערביות

== אצטדיונים ==

שני אצטדיונים נבחרו לארח את הטורניר: אצטדיון זאיד ספורט סיטי ואצטדיון חאזה בין זייד.

{| class="wikitable"
|-
|226x226px
|
|-
| אצטדיון זאיד ספורט סיטי
| אצטדיון חאזה בין זייד
|-
| מיקום: אבו דאבי
| מיקום: אל-עין
|-
| תכולה: 43,000
| תכולה: 22,717
|}

== קבוצות משתתפות ==

{| class="wikitable"
|-
!קבוצה
!קונפדרציה
!תואר
!תאריך העפלה
!השתתפויות (זכיות בכתב בולט)
|-
!colspan=5|נכנסות בחצי הגמר
|-
| ריאל מדריד
|אופ"א
|אלופת אירופה 2017/18
|26 במאי 2018
|5 <small>(2000, 2014, 2016, 2017)</small>
|-
| ריבר פלייט
|CONMEBOL
|מחזיקת גביע ליברטדורס 2018
|9 בדצמבר 2018
|2 <small>(2015)</small>
|-
!colspan=5|נכנסות בסיבוב השני
|-
| קאשימה אנטלרס
|AFC
|אלופת אסיה 2018
|10 בנובמבר 2018
|2 <small>(2016)</small>
|-
| אספרנס
|CAF
|אלופת אפריקה 2018
|9 בנובמבר 2018
|2 <small>(2011)</small>
|-
| גוודלחרה
|CONCACAF
|אלופת צפון ומרכז אמריקה 2018
|25 באפריל 2018
|1
|-
!colspan=5|נכנסות בסיבוב הראשון
|-
| טים וולינגטון
|OFC
|אלופת אוקיאניה 2018
|20 במאי 2018
|1
|-
| אל-עין
|AFC <small>(מארחת)</small>
|אלופת איחוד האמירויות הערביות 2018
|14 במאי 2018
|1
|}

==המשחקים==
===שלב הפלייאוף===

===רבע הגמר===

===המקום החמישי===

===חצי הגמר===

===המקום השלישי===

===הגמר===

{| class="wikitable" style="text-align: center; margin: 0 auto;"
|-
!אלופת העולם בכדורגללשנת 2018
|-
|<br />ריאל מדריד<br/>זכייה רביעית
|}

== פרסים ==
{| class="wikitable"
|-
!style="background:gold"|כדור הזהב
!style="background:silver"|כדור הכסף
!style="background:#cc9966"|כדור הארד
|-
| גארת' בייל
| קאיו
| רפאל סנטוס בורה
|}

{| class="wikitable"
|-
!style="background:#00FF00"|משחק הוגן
| ריאל מדריד
|}

== קישורים חיצוניים ==
* 
* [http://www.fifa.com/clubworldcup/index.html האתר הרשמי של אליפות העולם לקבוצות כדורגל]

קטגוריה:גביע העולם בכדורגל לקבוצות
קטגוריה:תחרויות כדורגל ב-2018
קטגוריה:תחרויות כדורגל באיחוד האמירויות הערביות
קטגוריה:אבו דאבי: ספורט
NGC 247

NGC 247 היא גלקסיה ספירלית בקבוצת הכוכבים לווייתן, הנמצאת במרחק של כ-10.7 מיליון שנות אור ממערכת השמש ושייכת לקבוצת פסל. הגלקסיה נמצאת כ-2.9 מעלות מדרום-דרום-מזרח לכוכב דנב קאיטוס וכ-9 מעלות מצפון-צפון-מערב לכוכב α בפסל, בערך על הקו המחבר את שני הכוכבים. כ-4.5 מעלות מדרום לה נמצאת גלקסיית הפסל שבמרכז הקבוצה.

==היסטוריה==
לגלקסיה בהירות נראית בדרגה 9.1. היא התגלתה ב-20 באוקטובר 1784 על ידי האסטרונום ויליאם הרשל, וקיבלה את הציון V.20 בקטלוג הערפיליות שפרסם בשנת 1786, כשהיא מתוארת כפס אור בהיר למדי בכיוון צפון-דרום. בנו של ויליאם, ג'ון הרשל, צפה בה גם כן ורשם אותה כערפילית מספר 57 בקטלוג הערפיליות שפרסם בשנת 1833, בו הוא תיאר אותה כעמומה ביותר, גדולה מאוד, מאורכת ביותר, מתבהרת מעט ובהדרגה בכיוון המרכז וללא כוכבים. הוא הכניס אותה לקטלוג הכללי של ערפיליות וצבירי כוכבים תחת הציון GC 132. בשנת 1888 ג'ון דרייר הכניס אותה לקטלוג הכללי החדש תחת הציון NGC 247, כשהיא מתוארת כעמומה, גדולה מאוד ומאורכת ביותר.

== תכונות ==
אורכה הזוויתי של NGC 247 הוא כ-21.5 דקות קשת, כשני שלישים מקוטרו של הירח המלא, שממרחקה שקול לקוטר של כ-67,000 שנות אור, כשני שלישים מקוטרו של שביל החלב. מישור הגלקסיה נטוי ביחס לקו הראייה אליה בזווית של כ-74 מעלות ולכן רוחבה הזוויתי הוא כשליש בלבד מאורכה הזוויתי והיא נראית מאוד צרה וארוכה. בצידה הצפוני של הגלקסיה (ימין בתמונה) יש אזור חשוך כמעט ללא כוכבים או גז בגודל של כ-11,000 שנות אור, ושכמעט לא פולט קרינה. באזור הזה יש מעט כוכבים זקנים שגילם גדול מהגיל הממוצע של כוכבי הגלקסיה ואין בו כלל יצירה של כוכבים חדשים. לא ברור מה התהליך שהביא ליצירת האזור הזה. מסתה של NGC 247 מוערכת בכ- מסות שמש, כ-15% ממסת שביל החלב, כאשר מסת כוכבי הגלקסיה מהווה כ- מסות שמש ומסת הגז החופשי שבה היא כ- מסות שמש. שאר המסה שמהווה יותר מ-90% מהמסה הכוללת היא של חומר אפל שטיבו אינו ידוע. כמות הגז החופשי מאפשרת יצירה של כוכבים חדשים ונראה שבמרכז הגלקסיה יש מעין גרעין שמסתו סביב מיליון מסות שמש ובו אוכלוסייה מגוונת של כוכבים, החל מכוכבים זקנים שגילם מגיע ל-10 מיליארד שנים עם מתכתיות נמוכה מאוד סביב 3% מהמתכתיות של השמש ועד לכוכבים חמים ומסיביים שנוצרו ב-100 מיליון השנים האחרונות ועדיין ממשיכים להיווצר, עם מתכתיות גבוהה משל השמש. בשנת 2014 נצפתה התפרצות חזקה של קרני-X ממרכז הגלקסיה, בעוד שעד אז הגלקסיה נחשבה לחסרת גרעין גלקטי פעיל, ונראה שסיבת ההתפרצות הייתה ספיחת חומר על ידי חור שחור. לא ידוע האם מדובר בחור שחור במערכת זוגית שספח חומר מבן זוגו או בחור שחור על-מסיבי בליבת הגלקסיה שיוצר גרעין גלקטי לא פעיל רוב הזמן עם תקופות פעילות קצרות מדי פעם.

==קישורים חיצוניים==

* 

==הערות שוליים==

קטגוריה:גלקסיות ספירליות
קטגוריה:קבוצת הכוכבים לווייתן
קטגוריה:קבוצת פסל
קטגוריה:הקטלוג הכללי החדש
צומת הדואר

צומת הדואר הוא צומת מרכזי במערב בנימין, בין הכפרים ראס כרכר וח'רבתא בני חרית, והיישובים טלמון, דולב, נריה ונעלה. הצומת מחבר בין כביש 463, כביש 455 וכביש 4556. הצומת בנוי כיום כמעגל תנועה.

מקור השם "צומת הדואר" הוא בימי ראשית ההתיישבות היהודית החדשה באזור בשנת 1977. רכב הדואר היה מגיע אל צומת זה וממתין לחבירה של ליווי צבאי. באותם ימים שלפני האינטרנט, רכב הדואר היה ערוץ תקשורת משמעותי מאד בעידן ביישובים המבודדים באזור. תחילה ליישובים שעל כביש 465 (נווה צוף, בית אריה, עטרת, נחליאל) ומאוחר יותר ליישובים שעל כביש 463 (דולב וטלמון). בתקופה זו לא היה כביש עוקף שמחבר בין שני גושי התיישבות אלה (כיום - כביש 450). לכל אורך שנות ה"אינתיפאדה" הראשונה, כאשר הסכנה בדרכים הייתה גדולה, רכב הדואר היה מגיע יום יום עד לצומת זה, שם חיכה לליווי צבאי שייקח אותו אל היישובים בדרכים הפתלתלות והמסוכנות. מעטים מאד היו הנהגים הישראלים שנסעו בכבישים אלה, אך הצוות המסור של הדואר נסע שם מדי יום לאורך כל השנים הקשות. מאז נשתמר בפי כל יושבי האזור שם הצומת כ"צומת הדואר".

בעקבות פיגועים רבים באזור הוקמה סמוך לצומת חסימה המונעת מעבר רכבים של תושבים פלסטינים בין כביש 446 לכביש 463. המחסום הוסר בנובמבר 2010 בעקבות עתירה לבג"ץ בעניין.

בצומת מתרחשים לעיתים אירועים של יידוי אבנים והשלכת בקבוקי תבערה לעבר רכבים ישראליים - לרוב ללא נפגעים, אך לעיתים נגרם נזק.

==הערות שוליים==

קטגוריה:בנימין: תחבורה
הדואר
שלום פ' דורון

שלום פרץ דורון (11 במאי 1917 – 22 במאי 2011) היה משפטן ומומחה לשוק ההון. היה מנכ"ל ויו"ר הכשרת היישוב בהיותה חברה בבעלות הסוכנות היהודית וריכז את ההכנות לוועידה הכלכלית העולמית הראשונה בשנת 1968.

==ביוגרפיה==
שלום פרץ (דיק) דורון, בן לאון דיקמן וסופי לבית רפפורט, נולד בשם פריץ דיקמן למשפחה ציונית, אשר החזיקה בבעלותה טחנת קמח. נולד בווינה אוסטריה, לשם היגרה המשפחה בזמן מלחמת העולם הראשונה. גדל בעיר סטניסלבוב שבאוסטרו-הונגריה (כיום שונה שמה לאיוונה פרנקובה והיא שייכת לאוקראינה). אחיו הבכור יעקב (קובה) דיקמן, נולד ב-1914.

דורון היה פעיל בתנועת הצופים היהודית ובעקבות כך עזב את בית המשפחה ועלה לארץ ב-1936 (בהיותו בן 18) למורת רוחם של הוריו, מתוך אידאולוגיה ציונית. עלייתו התאפשרה הודות לאישור עליה, "סרטיפיקט", מהאוניברסיטה העברית בירושלים, שם התקבל ללימודי היסטוריה ויחסים בינלאומיים. בהמשך עבר ללמוד משפטים בבית הספר המנדטורי למשפטים בירושלים, שם סיים את לימודי והוסמך כעורך דין.

בשנת 1939, עם פרוץ מלחמת העולם השנייה, התגייס יחד עם נוער בני ברית לצבא הבריטי כדי להילחם בנאצים. יצא לקורס קצינים ושירת כסגן מפקד מחנה שנלר בדרגת סרן.
שלום פ' דורון (שני מימין) לצד [[לוי אשכול, הוועידה הכלכלית העולמית הראשונה, אפריל 1968]]
בתום המלחמה חזר ללימודים ועבד כשומר לילה במלון וינה, ואז התקבל לעבוד בבנק פויכטוונגר בירושלים, שם קודם לתפקיד מנהל הסניף ונשאר בעבודתו זו בבנק עד שנת 1963. את השכלתו הכלכלית רכש באופן בלתי פורמלי ממנהלי הבנק, פרנץ וינקלר ויעקב לאו פויכשטוונגר, ומחותנו שמחה גליקסון שהיה ברוקר בבורסה בתל אביב.

בשנת 1963 הצטרף לחברת הכשרת היישוב, ובשנת 1965 מונה למנכ"ל החברה. בשנים 1986–1988 שימש יו"ר הכשרת היישוב. בשנת 1968 מונה דורון על ידי ראש הממשלה לוי אשכול להיות מרכז ההכנות לוועידה הכלכלית הראשונה.

דורון היה נשיא לשכת ההגנה של בני ברית, יזם ופעל להקמת המרכז העולמי של בני ברית בירושלים, היה יושב ראש המרכז העולמי במשך שנים רבות, עמד בראש הוועד המנהל של מוסד בני ברית לילדים בבית וגן בירושלים ויזם את הקמת בית הלל באוניברסיטה העברית בהר הצופים.

דורון היה פעיל שנים רבות בהסברה ובפרשנות של הנעשה בשוק ההון בכלל ובבורסה, בין השאר לחברי ועדות הכספים והכלכלה של הכנסת.
היה בעל פינה קבועה בתוכנית כלכלית ברדיו לסיכום השבוע בבורסה, חבר דירקטוריון של החברה הממשלתית למדליות, חבר בית הדין לענייני עבודה בירושלים, חבר בית דין לחוזים אחידים, חבר בית דין לחוק עובדי המדינה וקונסול כבוד של אסווטיני בישראל בשנים 1977–2009.

=== חיים אישיים ===
התחתן בשנת 1952 עם כרמלה גליקסון. התגוררו בירושלים והביאו לעולם שני בנים (1956, 1959).

==תארים==
*אות יקיר ירושלים – 1998
* עמית כבוד מהאוניברסיטה העברית – 1995
* יקיר בני ברית – 2000

==הערות שוליים==

קטגוריה:משפטנים ישראלים
קטגוריה:מנהלים ישראלים
קטגוריה:הבורסה לניירות ערך בתל אביב
קטגוריה:יקירי ירושלים
קטגוריה:בוגרי בית הספר המנדטורי למשפטים
קטגוריה:ישראלים שנולדו ב-1917
קטגוריה:ישראלים שנפטרו ב-2011
בוורלי סמית

בוורלי סמית (באנגלית: Beverly Smith; נולדה ב-16 בדצמבר 1946 בקליבלנד, אוהיו) היא פמיניסטית שחורה, פעילת בריאות נשים, סופרת, אקדמאית, תאורטיקנית ופעילה. היא גם האחות התאומה של הסופרת, מו"ל, פעילה פמיניסטית והאקדמית ברברה סמית. בוורלי סמית היא מרצה לבריאות נשים באוניברסיטת מסצ'וסטס בבוסטון.

היא הייתה אחת משלוש המחברות של הצהרת קולקטיב נהר קומבהי המפורסמת, "אחד הדיונים הנקראים ביותר בפמיניזם השחור," אשר נכתבה בשנת 1977 ומהווה בסיס תאורטי הן לפמיניזם השחור והן לפמיניזם ההצטלבותי. מאמריה על גזענות, פמיניזם, פוליטיקה של זהויות ובריאות נשים פורסמו בהרחבה בארצות הברית.

== עבודות נבחרות ==
=== כתבי עת ===
<div class="mw-content-ltr">
* Conditions Five, The Black Women's Issue, November 1979;
* Conditions Four, Smith, Barbara, and Beverly. I Am Not Meant to be Alone and Without You Who Understand: Letters From Black Feminists, 1972-1978, Winter 1978 [https://web.archive.org/web/20080313150305/http://www.library.ucsb.edu/subjects/blackfeminism/bio.html]
* Sinister Wisdom - various issues
* Barbara Smith and Beverly Smith, "The Varied Voices of Black Women", Sojourner (magazine), October 1978.
* Ms. Magazine[http://www.msmagazine.com/]- various issues
* Aegis Journal, 1983, "Some Thoughts on Racism"</div>

=== אנתולוגיות ===
<div class="mw-content-ltr">
* Smith, Beverly. "The Wedding", in Home Girls: A Black Feminist Anthology, 1983, ed. Barbara Smith, Kitchen Table: Women of Color Press
* Combahee River Collective Statement, authored with Barbara Smith and Demita Frazier
* Smith, Barbara & Beverly. "Across the Kitchen Table: A Sister-to-Sister Dialogue", in This Bridge Called My Back: Writings by Radical Women of Color (eds), Cherríe Moraga and Gloria Anzaldúa, Persephone Press, 1981.
* Smith, Beverly. "Black Women's Health: Notes for a Course", in But Some of Us are Brave: Black Women's Studies, Hull, Gloria T., Scott, Patricia Bell, Smith, Barbara (eds), The Feminist Press, 1982. 
* Smith, Beverly. "Face-to-Face, Day-to-day — Racism Consciousness Raising", A conversation with Tia Cross, Freada Klein & Beverly Smith, in But Some of Us are Brave: Black Women's Studies, Hull, Gloria T., Scott, Patricia Bell, Smith, Barbara (eds), Feminist Press, 1982. 
* Smith, Beverly. "Choosing Ourselves: Black Women and Abortion", in From Abortion to Reproductive Freedom: Transforming a Movement, ed. Marlene Gerber Fried, South End Press, 1990, p. 86.</div>

== הערות שוליים ==

קטגוריה:סופרות אפרו-אמריקאיות
קטגוריה:סופרים אפרו-אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:סופרות לסביות אמריקאיות
קטגוריה:להט"בים אמריקאים
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
WWE 2K19

WWE 2K19 הוא משחק היאבקות מקצועית שיצא בשנת 2018. המשחק פותח בשיתוף פעולה בין חברת Yuke's לחברת Visual Concepts והופץ על ידי חברת 2K Sports. המשחק יצא באופן גלובלי ב-9 באוקטובר 2018 לפלטפורמות Microsoft Windows, פלייסטיישן 4 ו-Xbox One. המשחק הוא המשחק העשרים בסדרת המשחקים של ה-WWE (שישי תחת הפצתם של WWE 2K).

==משחקיות==
===מצבי משחק===

המשחק החזיר את מצב המשחק של "ארון התצוגה" (באנגלית: Showcase mode), כשהפעם יתמקד בקריירה של המתאבק דניאל בריאן. זהו מצב המשחק הראשון מאז גרסת ההרחבה למשחק WWE 2K17. שחקנים יוכלו לקחת שליטה על 11 רגעים/קרבות שונים בקריירה של בריאן, כשאחד מהם כולל את קרב הבכורה שלו נגד ג'ון סינה בתוכנית Velocity.

במצב המשחק MyPlayer Towers, מתאבקים או מתאבקים שהשחקן יצר יוכלו להשתתף באתגרים במצב אונליין או במצב אופליין. אחד מה-Towers קשור ל"אתגר המיליון דולר", שבו השחקן חייב לשרוד כמות מסוימת של קרבות בפעם אחת, ללא חידוש כוחות של המתאבק במשחק. אתגרים יומיים ואתגרים של אירועי שלם וצפה גם כן יהיו במשחק.

==שיווק==

ב-15 ביוני 2018, 2K הכריזו על המשחק WWE 2K19. שלושה ימים לאחר מכן, הם ערכו מסיבת עיתונאים כשהמתאבק AJ סטיילס מוצג כמי שמפורסם על כריכת המשחק. כמו כן, הם הודיעו על "אתגר המיליון דולר", שבו שחקנים המשחקים במשחק יוכלו לזכות בפרס הנכסף.

ב-25 ביוני 2018, מתאבק העבר של ה-WWE, ריי מיסטריו הוכרז כאחד משתי דמויות הבונוס של ההזמנה המוקדמת. ב-9 ביולי 2018, רונדה ראוזי הוכרזה כדמות הבונוס השנייה של ההזמנה המוקדמת.

ב-25 ביולי 2018, 2K חשפו את גרסת האספנים של המשחק אשר תהיה מבוססת על מתאבק העבר, ריק פלייר, תחת השם "Wooooo! Edition". בדומה למשחקים הקודמים, המשחק יכלול גרסת העתק של המשחק המקורי אשר תשמש כגרסת דלוקס ולשחקן תהיה אפשרות לקבל גישה למשחק ארבעה ימים מוקדם יותר, בנוסף לפריטים מסוימים הקשורים לריק פלייר. כמה מהדברים אשר תכלול גרסה זו הם: 2 דמויות הבונוס של ההזמנה המוקדמת (ריי מיסטיריו ורונדה ראוזי), גרסת שנת 2002 של אנדרטייקר, ריקי סטימבוט, רודי פייפר, דאסטי רודס ורנדי סאבאג', הגלימה של פלייר מרסלמניה 24 ושל בתו של ריק, שארלוט פלייר מרסלמניה 32. כמו כן, הארינה של האירוע סטארקייד 1983 גם כן תהיה במשחק.

במהלך השבועות של חודשי אוגוסט וספטמבר 2018, WWE 2K עלו לשידור בערוץ היוטיוב הרשמי שלהם וחשפו את הרוסטר אשר יכלל במשחק. המנחים של חשיפת הרוסטר היו רוסב ולאנה שאירחו בכל אחד משלושת השבועות זוג מתאבקים אחרים: בשבוע הראשון את The B-Team (בו דאלאס וקורטיס אקסל), בשבוע השני את לוק גאלוס וקארל אנדרסון ובשבוע השלישי את סזארו ושיימוס. ב-13 בספטמבר 2018, 2K שחררו טריילר רשמי על המשחקיות של המשחק, ובו נראו מצבי משחק שונים כמו מצב משחק בעל מתאבקים עם ראש גדול, גרסה זומבית לטריפל H, קרב "בית הזוועות" עם בריי וויאט. שבוע לאחר מכן, פסקול המשחק שוחרר בשידור עם הניו דיי, אליאס והראפר Wale. כל שיר בפסקול נבחר על ידי מתאבק WWE והכיל אמנים מוכרים כמו אמינם, פוסט מאלון, מטאליקה, פול אאוט בוי ועוד.

==ביקורות==

WWE 2K19 קיבל ביקורות חיוביות מהמבקרים לפי Metacritic (אתר אינטרנט האוסף ביקורת בין היתר על משחקי וידאו).

מיטשל זלצמן מהאתר IGN שיבח את המשחק על שיפוץ מצב המשחק MyCareer וחזרתו של מצב המשחק ה-Showcase, אך מנגד קיבל ביקורת שלילית עקב דבריהם של צוות השידור ותיקוני באגים כלליים הדורשים שיפור.

==קישורים חיצוניים==
* 
* [https://www.2k.com/games/wwe-2k19 דף המשחק], באתר של 2K

==הערות שוליים==

קטגוריה:משחקי ספורט ממוחשבים
קטגוריה:משחקי פלייסטיישן 4
קטגוריה:משחקי וידאו משנת 2018
זנבתן חלודי

זְנַבְתָּן חֲלֻדִּי (בעבר נקרא זְנַבְתָּן חַדְגּוֹנִי ;שם מדעי: Nebrius ferrugineus) הוא מין כריש יחידי בסוגו ממשפחת המפרקתניים המצוי במימי האזור האינדו פסיפי ברחבי שוניות אלמוגים מהים האדום ומזרח אפריקה עד לפולינזיה.
== מאפיינים ==
הזנבתן מזכיר במראהו את מפרקתן הבינים אך קטן ממנו. הוא יכול להגיע לאורך של 3.2 מטר והוא בעל גוף גלילי עם ראש גדול בעל עיניים קטנות בקצהו העליון וחוטם עגלגל. כריש זה בניגוד למיני כרישים אחרים מסוגל לנשום כשאינו בתנועה (כשאינו שוחה) אלא בעודו נח על הקרקעית. בהתאם לכך, הסנפירים והזנב מותאמים לשכיבה ולהיאחזות בקרקעית. צבע הכריש אדמדם עד כחול-אפור עם בטן בהירה.

לכריש לסתות מלאות שיניים גדולות מאוד המותאמות לאכילת טרף קשה גוף כמו סרטנאים דוגמת סרטנים ולובסטרים, רכיכות ובמיוחד תמנונים שונים, אלמוגים, קווצי עור ודגי שונית כמו בתרניים, סיכניים וצניניתיים, אותם הוא צד בלילות. 

הכריש עצמו נטרף בידי כרישי שונית גדולים כמו כריש שורי, פטישן פגום-חרטום וידוע שהוא טרפם של כריש לימוני וכריש טיגריסי.

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:מפרקתניים
קטגוריה:דגי סחוס יחידים בסוגם
קטגוריה:דגי האוקיינוס השקט
שבעזים

שבעזים (שם מדעי: Heptranchias perlo) הוא מין כריש מסדרת השש זימאים, המין יחיד בסוגו. ייחודו שהעניק לו את שמו הוא שיש לו 7 מכסי זימים לצד ראשו, בניגוד ל-6 כמו שאר הכרישים. התאמה זו עוזרת לו לצלול במים עמוקים יותר ודלים בחמצן.
== מאפיינים ==
כריש זה מצוי לאורך כל האוקיינוסים הטרופיים וגם הממוזגים למעט בצפון-מערב האוקיינוס השקט (לחופי אמריקה). הכריש חי בעומק 300–600 מטר רוב זמנו ובלילה עולה אל פני המים אך יכול גם לצלול לעומק 1,000 מטר. הוא מצוי לצד מדפי יבשות או שולי יבשות ולעיתים יימצא סביב הרי מצולה.

אורכו של כריש זה מגיע ל-1.4 מטר והוא בעל גוף צר עם חוטם מחודד, עיניים גדולות מאוד בצבע ירוק זוהר ולסת קטנה בעלת שיניים חדות. הסנפירים קטנים ומעוגלים והוא בעל סנפיר גב נמוך בקצהו התחתון של גוף. הנב ארוך ודק. צבעו אפור-חום עד ירקרק ולעיתים מכוסה בכתמים כהים לאורך הסנפירים. כריש זה משריץ 9–20 צאצאים חיים.

כריש זה הוא טורף אכזרי המצוי בטורף העליון בסביבתו, למרות גודלו. טרפו כולל בעיקר מקריני סנפיר כמו חוטמניים, רצועניים וגמפיליים וסילוניות ומגוון גם בסרטנים. הוא עצמו נטרף בידי כרישים גדולים ומדי פעם נידוג ברשתות ומכמורות, אף על פי שאכילה מרובה מהכריש רעילה מאוד. לכריש לא נשקפת סכנה גדולה מהדיג.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:שש זימיים
קטגוריה:דגי סחוס יחידים בסוגם
כריש גדול-שן

כריש גדול-שן (שם מדעי: Carcharhinus altimus) הוא מין דג סחוס ממשפחת הכרישיים המצוי ברחבי הימים והאוקיינוסים הטרופיים והסובטרופיים השונים והוא צולל לעומק של 90–430 מ'.
== מאפיינים ==
כריש זה מגיע לאורך של 2.7 מטר בזכרים ו-2.8 מטר בנקבות והשיא מגיע ל-3 מטרים ולמשקל של 168 ק"ג. הכריש אפור-כהה עד שחור בצבעו כשלעיתים ישנו פס בצבע ברונזה על הצידיים והוא בעל סנפיר גב גדול וגבוה ועם חוטם גדול. לסתו מלאה בשיניים גדולות וחדות. נקבת הכריש משריצה עד 15 צאצאים מבטנה.

הכריש מצוי באוקיינוס האטלנטי ממפרץ דלאוור עד לצפון ברזיל, הים התיכון ולחופי מערב אפריקה, באוקיינוס ההודי מים סוף, דרום אפריקה ומדגסקר, דרך איי סיישל, הודו והמלדיביים לאוקיינוס השקט נפוץ מסין ואוסטרליה להוואי ובין מפרץ קליפורניה עד אקוודור. הכריש נפוץ במיוחד סביב פלורידה והאיים הקריביים.

הכריש משתמש בעיניו הגדולות כדי לקלוט טרף בעומקים והוא צד דגי גרם כמו לטנוניים, סוליתאים, מסריים וחכאי עטלף וגם דגי סחוס קטנים וסילוניות. עקב נדירותו לא ברור מה מצב שימורו בטבע.

==קישורים חיצוניים==

==הערות שוליים==

קטגוריה:כרישיים
קטגוריה:מגה-פאונה ימית
קטגוריה:בעלי חיים שתוארו ב-1950
שופינון שמנוני

שׁוֹפִינוּן שַׁמְנוּנִי המכונה דג השמן (שם מדעי: Ruvettus pretiosus) היא מין של דג מאכל גדול ממשפחת הגמפיליים (או מקרלי נחש) החי באוקיינוסים הטרופיים והממוזגים ברחבי העולם. דג זה יחידי בסוגו.
== מאפיינים ==
הדג מגיע לאורך 3 מטר ולהגיע למשקל 63 קילוגרם, אך הרוב נראים באורך 1.5 מטר. לדג גוף מואר עם קשקשים אפורים כהים והוא בעל רצועת סנפיר גב נמוכה, 2 סנפירי שת גדולים ליד הזנב והלסת מתעקלת מעלה ובעלת שיניים גדולות. לדג ראייה המותאמת לחשיכה.

הוא צולל לעומק ל 100–800 מטר (נפוץ יותר בעומק 200–400 מטר) מתחת פני הים בבדידות או בקבוצה ושם מחפש דגים קטנים יותר וסרטנים.

לדג יש בשר משובח וטעים אך הוא שמנוני והשומן שלו (הכולל מעל 25% מהבשר) מכיל הרבה אסטר, קשה לעיכול וגורם לחלק מהאנשים לשלשל. למרות הבשר הטעים מחירו באזורים רבים נמוך מאוד, מה שמפתיע תיירים שאינם מכירים את השומן המשלשל שלו וקונים כמות בשר גדולה, בלי לחשוד בבעיה. עקב כך הדג נאסר לייבוא במדינות כמו יפן ואיטליה ומדינות אחרות כמו אוסטרליה או ארצות הברית אינן אוסרות את מכירתו, שהרי אינו מסכן חיים, אך מעודדות בכרוזים ופרסומות להיזהר מאכילת יתר שלו.

==קישורים חיצוניים==

==הערות שוליים==

קטגוריה:גמפיליים
קטגוריה:מקריני סנפיר יחידים בסוגם
קטגוריה:מגה-פאונה ימית
קטגוריה:דגים קוסמופוליטיים
לומדת ללכת

לומדת ללכת הוא אלבומה השלישי של הזמרת הערבייה-ישראלית נסרין קדרי. האלבום יצא לאור ב-4 בספטמבר 2018, בהוצאת חברות התקליטים ליאם הפקות ופליי רקורדס. שיר הנושא של האלבום "לומדת ללכת" הפך ללהיט ארצי, וכן השיר "תאמרו לו".

באלבום נכלל הדואט "היינו שניים" שביצעה נסרין קדרי עם משה פרץ.

== רקע והפקה ==
האלבום הופק על ידי פזמונאים רבים, ביניהם מתן דרור, שהפיק כמה שירים מתוך האלבום, ביניהם שני הלהיטים "תאמרו לו", ושיר הנושא, "לומדת ללכת". יעקב למאי שהפיק את הסינגל "אלבי מעאק", ודביר גיל קהלני שהפיק את "לובשת חיוך".

בנוסף לכך, יצא האלבום בסמוך לסיום תהליך התגיירותה של נסרין קדרי.

== סינגלים ==
* "באתי להחזיר לך" - יצא לאור ב-5 במרץ 2017, כסינגל הראשון והפותח מתוך האלבום. השיר נכתב והולחן על ידי חגי אוזן. הקליפ של השיר יצא בסמוך לצאתו, וזכה להצלחה רבה ביוטיוב כאשר צבר למעלה מ-2.4 מיליון צפיות.
* "תאמרו לו" - יצא לאור ב-16 ביולי 2017, והיה לסינגל הפריצה של הזמרת. השיר נכתב על ידי אבי אוחיון והופק על ידי מתן דרור. קליפ המילים שפורסם עבור השיר בערוצה של קדרי, זכה להצלחה חסרת תקדים, כאשר צבר למעלה מ-5.8 מיליון צפיות.
* "לומדת ללכת" - יצא לאור ב-3 בספטמבר 2017, כסינגל השלישי מתוך האלבום, וכשיר הנושא מתוכו. השיר בדומה לקודמו, נכתב, הולחן והופק על ידי אבי אוחיון ומתן דרור. האודיו שעלה לערוצה של קדרי, זכה להצלחה חסרת תקדים, כאשר צבר למעלה מ-13.6 מיליון צפיות. השיר זכה להצלחה רבה במצעדים השבועיים, והגיע בשיאו אל המקום ה-3 בגלגלצ, ה-9 במדיה פורסט, וה-3 ברדיו אמצע הדרך.
* "לובשת חיוך" - יצא לאור ב-14 בינואר 2018, כסינגל הרביעי מתוך האלבום. השיר נכתב, הולחן והופק על ידי צליל קליפי ודביר גיל קהלני. הקליפ של השיר זכה להצלחה רבה כאשר צבר למעלה מ-3 מיליון צפיות. השיר הגיע בשיאו אל המקום ה-5 ברדיו אמצע הדרך.
*"היינו שניים" - יצא לאור ב-18 בפברואר 2018, כדואט עם משה פרץ, וכסינגל החמישי מתוך האלבום. השיר נכתב והולחן על ידי אבי אוחיון, משה פרץ ונסרין קדרי, והופק על ידי מתן דרור. הקליפ של השיר זכה להצלחה חסרת תקדים כאשר צבר למעלה מ-11 מיליון צפיות. השיר הגיע בשיאו אל המקום ה-13 ברדיו אמצע הדרך, ה-4 במדיה פורסט, וה-10 במדיה פורסט TV.
*"גורל אחד" - גרסת כיסוי לשיר של עפרה חזה, אשר בוצעה על ידי נסרין קדרי, ויצאה לאור ב-25 בפברואר 2018, כסינגל השישי מתוך האלבום. לשיר פורסם אודיו ביוטיוב שזכה להצלחה מתונה. בשיאו, הגיע השיר אל המקום ה-26 ברדיו אמצע הדרך.
*"קרנבל רק היום" - יצא לאור ב-8 ביולי 2018, כסינגל השביעי מתוך האלבום. השיר נכתב והולחן על ידי אבי אוחיון וגיא מזיג, והופק על ידי מתן דרור. האודיו של השיר זכה להצלחה נאה ביוטיוב, כאשר צבר למעלה מ-500 אלף צפיות. בשיאו הגיע השיר אל המקום ה-16 ברדיו אמצע הדרך.
*"אלבי מעאק" - יצא לאור ב-7 באוגוסט 2018, כסינגל השמיני והאחרון מתוך האלבום. השיר נכתב והולחן על ידי חגי אוזן והופק על ידי יעקב למאי. הקליפ של השיר זכה להצלחה רבה כאשר צבר למעלה משני מיליון צפיות. השיר מכיל בתוכו שלוש שפות שונות; עברית, ערבית ושפת סימנים.

== רשימת רצועות ==

== קישורים חיצוניים ==

* [https://open.spotify.com/album/4Qb0MqodfLDIVbAMqdq324 האלבום], בספוטיפיי
* [https://itunes.apple.com/us/album/לומדת-ללכת/1434386637 האלבום], באפל מיוזיק

== הערות שוליים ==

קטגוריה:אלבומי 2018
קטגוריה:אלבומי נסרין קדרי
קטגוריה:אלבומים בעברית
קטגוריה:אלבומים שהופקו על ידי מתן דרור
קטגוריה:אלבומי חברת ליאם הפקות
קטגוריה:אלבומי חברת פליי רקורדס
אולפנת קצרין - הגולן

אולפנת הגולן-קצרין היא אולפנה בקצרין, האולפנה האזורית של בנות הגולן, הוקמה בתשע"ד ולומדות בה כ-200 תלמידות.

== הקמה ==
האולפנה הוקמה על ידי רשת שעלי תורה באלול תשע"ד. בשנה הראשונה עמדה בראש האולפנה מרב ירקוני. המחזור הראשון כלל 18 תלמידות בכיתה ט', ועקב הביקוש הצטרפה תוך זמן קצר כיתה נוספת בשנתון שמעל: כיתה י'. עד שנה זו (2014) היו כל בנות הגולן נוסעות לטבריה ללמוד באולפנית טבריה. האולפנה הוקמה במבנה זמני בקצרין, מתוך כוונה לבנות מבנה קבע בהמשך. שנה לאחר הקמתה חל קרע בין המועצות המקומיות לבין רשת שעלי תורה, על אופייה וניהולה של האולפנה. בסופו של המאבק, עברה האולפנה לניהול משותף של מועצה אזורית גולן והמועצה המקומית קצרין. בשנת ה'תשע"ח התקבלו האישורים לבניית מבנה הקבע, אך בנייתו טרם החלה.

==מאפיינים==
באולפנה לומדות כ-200 בנות. בראש האולפנה עומדים, נכון ל-2021, ורדית טפרברג - מנהלת, והרב שגיא כהן - רב האולפנה. האולפנה מלווה על ידי ועדה שממנות המועצות, בראש הוועדה עומד הרב אהרן איזנטל וחברים בה נציגי המועצות, נציגי ההורים מנהלת ורב האולפנה.

האולפנה לוקחת חלק בתוכניות חינוכיות חדשניות הכוללות למידה במרחבים וירטואליים, כמרחבי למידה מגוונים, למידה רב גילאית ושיתוף חינוכי של התלמידות בהחלטות ערכיות וחינוכיות. כמו כן מקיימת האולפנה שיתופי פעולה עם מכון שמיר למחקר, המכללה האקדמית כנרת ומכללת אוהלו.
בשנת הלימודים תשפ"א זכתה האולפנה בפרס החינוך המחוזי. בשנת הלימודים תשפ"ב הוקמה חטיבת ביניים המשויכת לאולפנה המיועדת לבנות המועצה המקומית קצרין. 

== קישורים חיצוניים ==
* [https://u-katzrin.tik-tak.net/?notFindTz=1/ אתר אולפנת הגולן]
* [https://www.golan.org.il/magazine/jan2018/ulpen/ אתר מועצה אזורית גולן]

==הערות שוליים==

קצרין
קטגוריה:קצרין: חינוך
טל דן

טל דן מניף את גביע היורופקאפ בשנת 2021 שידו שבורה וראשו חבולה
טל מייקל דן (באנגלית: Tal Michael Dunne; נולד ב-25 בפברואר 1987) הוא כדורסלן עבר ישראלי, ששיחק בעמדות הסמול פורוורד והפאוור פורוורד. כמעט כל הקריירה שלו הייתה בקבוצה עירוני נס ציונה שם שימש כקפטן הקבוצה וסמל למועדון בעיר נס ציונה.

==ביוגרפיה==
דן נולד באבריסטווית', ויילס שבממלכה המאוחדת, למשפחה יהודית. כשהיה בן שלוש עלו דן ומשפחתו לישראל, והתגוררו בנס ציונה. הוא שיחק בקבוצת הנוער של מכבי ראשון לציון ובתיכון הגימנסיה הריאלית שבראשון לציון.

== קריירה ==
בשנת 2005 דן החל את הקריירה המקצועית שלו במכבי ראשון לציון. ב-23 באוקטובר 2005 הוא ערך את הופעת הבכורה המקצועית שלו בניצחון 70–89 על א.ס. רמת השרון בו שיחק דקה אחת. בהמשך העונה סיים דן עם מכבי ראשון לציון את העונה במקום השלישי, אך הודחו להפועל ירושלים בחצי גמר הפלייאוף לאחר משחק דרמטי בו הפסידה ראשון לציון 85–86.

בשנת 2006 הושאל דן לעונה למכבי אשדוד באר טוביה אשר שיחקה בליגה הלאומית. ב-17 משחקים ששיחק באשדוד, דן העמיד ממוצעים של 16.1 נקודות ו-6.6 ריבאונדים למשחק.

בשנת 2008 חתם דן לעונה בעירוני נס ציונה.

בשנת 2009 שב דן לליגת העל כאשר חתם לעונה באליצור אשקלון. ב-26 באוקטובר 2009 ערך דן את הופעת הבכורה שלו באשקלון בהפסד 57–72 להפועל גלבוע גליל בו שיחק 7 דקות והוריד 2 ריבאונדים. בפברואר 2010 שוחרר דן מהקבוצה לאחר 10 משחקים בלבד.

ב-14 בפברואר 2010, חזר דן לקדנציה שנייה במכבי אשדוד, כאשר חתם עד סוף העונה.

ב-31 באוגוסט 2010 חתם דן לעונה בהפועל עפולה.

ב-20 באוקטובר 2011 חזר דן לעירוני נס ציונה לקדנציה שנייה. בעונתו השנייה בנס ציונה, דן עזר להם לעלות לליגת העל בפעם הראשונה בתולדותיהם כאשר זכה בתואר השחקן המצטיין בסדרת הגמר. ב-23 משחקים ששיחק בעונת 13–2012, העמיד דן ממוצעים של 18.2 נקודות, 6.3 ריבאונדים ו-3.7 אסיסטים למשחק. ב-4 ביולי 2013, האריך דן את חוזהו בקבוצה. ב-24 בנובמבר 2014, רשם דן שיא קריירה של 29 נקודות, ב-12 מ-19 מהשדה, יחד עם 6 ריבאונדים ו-6 אסיסטים בניצחון 83–87 על עירוני נהריה.

ב-22 ביוני 2016, חתם דן על חוזה לשלוש שנים נוספות עם נס ציונה. בעונה זו, דן סייע לנס ציונה לחזור לליגת העל לאחר סוויפ 0–3 על הפועל באר שבע.

בעונה השביעית שלו עם נס ציונה, דן סייע להם להגיע לרבע גמר הפלייאוף של הליגה הישראלית 2018, שם הפסידו למכבי תל אביב.

בעונת 2021 הוביל את נס ציונה לגמר אליפות היורופקאפ אחרי ניצחון 82-74 נגד סטאל אוסטרוב. במשחק הגמר שיחק כשהוא סובל משבר בידו וחתכים בראשו, כתוצאה מפציעה במשחק חצי הגמר. המשחק הסתיים בניצחון היסטורי של נס ציונה שזכתה בגביע, אותו הניף דן כקפטן הקבוצה, כשידו מגובסת וראשו חבולה.

ב-14 ביוני 2022 הודיע על פרישה ממשחק אחרי 11 עונות רצופת בעירוני נס ציונה שבה שימש כקפטן הקבוצה, ההנהלה הודיעה שמספר 6 (המספר של טל דן) ייתלה על תקרת האולם ואף שחקן לא יוכל לללבוש יותר את המספר 6 במדי הקבוצה.

ב-5 בספטמבר 2022 הודיע על כך שחוזר למשחק מקצועי באליצור יבנה מהליגה הארצית.

2023-2024 הצטרף לנס ציונה אשר משחקת בליגה א'

==קישורים חיצוניים==

==הערות שוליים==

קטגוריה:כדורסלנים ישראלים
קטגוריה:כדורסלני מכבי ראשון לציון
קטגוריה:כדורסלני מכבי אשדוד
קטגוריה:כדורסלני עירוני נס ציונה
קטגוריה:כדורסלני עירוני אשקלון
קטגוריה:כדורסלני הפועל עפולה
קטגוריה:בוגרי הגימנסיה הריאלית
קטגוריה:ישראלים ילידי בריטניה
קטגוריה:ישראלים שנולדו ב-1987
הפועל כפר סבא בית ברל

הפועל כפר סבא בית ברל היא אגודת שחייה ישראלית מאזור השרון. האגודה זכתה 4 פעמים (1986, 1987 ו-1989 2021) בתואר אלופת ישראל, ומדורגת מסורתית בין 3 האגודות המובילות בישראל. ייחודה של האגודה הוא בדו קיום המתקיים בה בין ערבים ליהודים. מעל לשליש מהשחיינים של האגודה, מגיעים מהמגזר הערבי.

המועדון הוקם בשנת 1967 על ידי רוחק'ה בוגין.

== היסטוריה ==
בסוף שנות ה-60 החלו לשחות שחיינים בבריכת רמות השבים, הבריכה היחידה באזור השרון באותה העת. את השחיינים אימן המציל המצטיין חיים נעסה שבהמשך ניהל ואימן את קבוצת מכבי תל אביב. נחום בוך שאימן בברית מכבים עתיד יזם את הרעיון להקים אגודת שחייה בבריכה. רוחק'ה בוגין, שמעה את רעיון והחליטה לקחת את המשימה על עצמה. היא הקימה בשנת 1967 אגודה שנקראה "הפועל רמות השבים". בשנה הראשונה אימן את השחיינים נלו בילדרמן ועד ל-1970.באותן שנים התאמנה הקבוצה בקיץ בברכה ברמות השבים ובחורף בבריכה בגבעת רמבם בגבעתיים ומאוחר יותר בבריכה בגבעת חיים איחוד.בין מאמני הקבוצה בשנים אלו היו דוד פרלמוטר ואהרונצ'יק דיין. בשנות ה-80 החלו השחיינים להתאמן בבריכת המקורה והמחוממת בבית ברל ובמהרה הפכה בריכה זו לבריכת הבית של שחייני האגודה. באותם התקופה נקראה האגודה, הפועל הוד השרון בית ברל (הפועל ה.ה.ב.ב) ובין המאמנים שאימנו באגודה היו אורי שפר, בוקי צ'יש, אמנון קראוס וזוהר גלילי. לאחר מכן, שונה שמה של האגודה להפועל כפר סבא בית ברל.

===השחייניות והשחיינים אלופי ישראל===
* מיכל אמין
* רז דר
* ענת לויט
* אמיר שטרנפלד
* אור מלצר
* דעאא מסארווה
* נדב [https://mgoblue.com/sports/mens-swimming-and-diving/roster/nadav-aaronson/23805 אהרנסון]

===המאמנים של הקבוצה===
המנהל המקצועי של האגודה הוא אהוד סגל,<nowiki/>מאמן נבחרת ישראל לשעבר. מאמנים באגודה יהונתן קופלב, אלון קלינמן, עופרי פרדו, מוריאל הלל ואורי ברק.

===האגודה מתאמנת בבריכות===
בבריכת בית-ברל (בריכת 25 מטר) בעונת החורף ובריכה אולימפית בקיץ ובבריכת הקאונטרי כפר סבא.

== קישורים חיצוניים ==
* 
== הערות שוליים ==

כפר סבא בית ברל
קטגוריה:כפר סבא: מועדוני ספורט